Kohalikud valimised on ukse ees. Tänan oma valijaid, kes neli aastat tagasi mind toetasid ja andsid võimaluse koos suurepärase meeskonnaga osaleda volikogu töös ja kanda volikogu esimehe kohustusi. See on olnud huvitav väljakutse, kus olen saanud areneda, õppida ja paremini aru saada, millised on valla inimeste vajadused ja ootused.

Jõelähtme on minu koduvald, olen siin sündinud ja pean väga oluliseks, et siin oleks hea ja turvaline elukeskkond. Jõelähtme vallas võib linnulennult vaadeldes näha rohkelt põllu- ja metsamaad, meil on 42 kilomeetrit mereäärset rannajoont, mida liigendab mitu poolsaart, valla koosseisus on 9 väikesaart. Meil on 34 küla ja kaks alevikku, mis paiknevad 210,9 km² suurusel maa-alal. Jõelähtme vallas elab 01.06.2025 seisuga 7836 elanikku, neist valimisealised saavad õige pea anda oma hinnangu lahkuva volikogu tööle.

Miks võiksid oktoobriski mind toetada? Ainult volikogus saan aidata ellu viia uusi ideid, mida kogukonnale pakkuda ja valla juhtimises osaledes muuta elutingimused Jõelähtme vallas veelgi paremaks ja turvalisemaks. Olen läbi ja lõhki Jõelähtme valla elanik, töötan Loo koolis haldusjuhina juba kolm aastakümmet ja saanud igati kaasa rääkida kooli arenguga seotud küsimustes. Kõik need aastad olen juhendanud kooli tehnikahuviliste ringi, kus esimese motopisiku saanud noored on suundunud ka edukalt võistlusradadele. Kindlasti tahan ma osaleda kehakultuuri- ja sporditaristu ning kergliiklusteede võrgu arendamisel, väga palju on juba tehtud, kuid ehitada on veel piisavalt, sealhulgas on tähtis luua ka külaplatse. Tunnen ise rõõmu sportimisest ja leian, et igal külaplats peaks olema nii spordi- kui lastesõbralik – sealt peaks leidma välitrenažöörid, laste mänguväljaku atraktsioonidega, liivakasti, turnikad ja liumäed. Külaplats on koht, kus saab kogu perega koos käia ühisüritustel ja vaba aega veeta.

Olen Loo lastelinnaku projekti autor ja projektijuht, see linnak hakkab oma viiehektarilisel maa-alal tasapisi vormi võtma. Vallavalitsuse abiga on visioonist saanud reaalsus. Valmis on kelgumägi ja 200-meetrise siseringiga staadion, mis kaetud paekivisõelmetega ja mille sees on veel 40-meetrise siseringiga rada. Valminud on kelgumägi, mis on talvel ülipopulaarnre ajaveetmise koht nii noortele kui ka täiskasvanud mäesõpradele. Kooli kehalise kasvatuse tunnid täitsid uisuplatsi ja kelgumäe juba varahommikul. Staadonile on korralike miinuskraadidega võimalik rajada uisurada. Olen enda kanda võtnud Loo aleviku uisuplatsid ja suusaradade rajamise ja hooldamise. Järgmine proovikivi on kelgumäe kõrvale **rajada BMX-rada,** mis onon spetsiaalselt kujundatud hüpete ja kurvidega rada, kus saab harjutada trikke, kiirust ja koordinatsiooni, ja ***pumprack***,mis on on lainetav ringrada, kus liikumine toimub „pumpamise“ ehk kehatöö kaudu – ilma pedaalimiseta. Sobib nii jalgrattale, tõukerattale, rulluiskudele kui ka tasakaaluratastele. Mõlemad rajad sobivad igas vanuses harrastajale.

Minu ja Loo kooli ühistöös valmis ühe viimase projektina Loo spordihoone kõrval olevale rohealale 9 korviga kettagolfiväljak, mis sai ka kohalike huviliste poolt sooja vastuvõtu.

Järgmine kohalikku kogukonda ühendav plaan on Loo alevikku rajada kogukonna viljapuuaed, mis on saanud kohaliku omaalgatuse programmi projektitoetuse, asukoht vallavalitsuselt heakskiidu ja sel sügisel saame hakata viljapuuaeda rajama.

Soovin jätkuvalt kuulda kõikjal meie rohelistes metsades linnulaulu ning säilitada Jõelähtme vallas atraktiivne elu- ja looduskeskkond ning seista vastu ka kogukondadega kokku leppimata kaevanduste avamisele.